Broadcast yourself – Az egyéni internetes videótartalom terjesztés aktualitásai
Schneider Henrik, Antenna Hungária
A közösségi média videós közvetítési felhasználása sokáig 2 fő irányba mutatott. Az egyik a teljesen amatőr videók korszaka, ahol a videók többségének nagyon alacsony nézettsége volt, egy pici töredék pedig valamilyen vicces, ritka, vagy különleges téma miatt óriási. A másik fő irány a nagy média által felismert lehetőség, hogy a profin elkészített videóival a közösségi média területeken is ki tud emelkedni. Az elmúlt években azonban egyre inkább terjednek azok a fél-profi oldalak, ahol sok munkával folyamatosan jó minőséget és érdekes tartalmat állítanak elő a klasszikus médiától függetlenül alkotó internet felhasználók. Az eszközök és a tudás egyre inkább elérhető mindenki számára, egyre újabb programok jelennek meg és specializálódnak egy-egy felhasználási mintára. Schneider Henrik ezeket a robbanásszerűen fejlődő technológiai trendeket fogja bemutatni.